EL    EL  
 ΕΥΡΩΠΑΪΚΗ  ΕΠΙΤΡΟΠΗ  
Βρυξέλλες , 6.6.2012  
SWD(2012) 167 final 
  
ΕΓΓΡΑΦΟ  ΕΡΓΑΣΙΑΣ  ΤΩΝ  ΥΠΗΡΕΣΙΩΝ  ΤΗΣ  ΕΠΙΤΡΟΠΗΣ  
ΣΥΝΟΨΗ  ΤΗΣ  ΕΚΤΙΜΗΣΗΣ  ΕΠΙΠΤΩΣΕΩΝ  
Που συνοδεύει  το έγγραφο  
Πρόταση  οδηγίας  του Ευρωπαϊκού  Κοινοβουλίου  και του Συμβουλίου  
για τη θέσπιση  πλαισίου  για την ανάκαμψη  και την εξυγίανση  πιστωτικών  ιδρυμάτων  
και επιχειρήσεων  επενδύσεων  και για την τροποποίηση  των οδηγιών  77/91/ΕΟΚ  και 
82/891/ΕΚ του Συμβουλίου , των οδηγιών  2001/24/ ΕΚ, 2002/47/ ΕΚ, 2004/25/ ΕΚ, 
2005/56/ΕΚ, 2007/36/ ΕΚ και 2011/35/ ΕΚ και του κανονισμού  (ΕΕ) αριθ . 1093/2010 
{COM(2012) 280 final} 
{SWD(2012) 166 final}  
 
EL 2   EL ΕΓΓΡΑΦΟ  ΕΡΓΑΣΙΑΣ  ΤΩΝ  ΥΠΗΡΕΣΙΩΝ  ΤΗΣ  ΕΠΙΤΡΟΠΗΣ  
ΣΥΝΟΨΗ  ΤΗΣ  ΕΚΤΙΜΗΣΗΣ  ΕΠΙΠΤΩΣΕΩΝ  
Που συνοδεύει  το έγγραφο  
Πρόταση  οδηγίας  του Ευρωπαϊκού  Κοινοβουλίου  και του Συμβουλίου  
για τη θέσπιση  πλαισίου  για την ανάκαμψη  και την εξυγίανση  πιστωτικών  
ιδρυμάτων  και επιχειρήσεων  επενδύσεων  και για την τροποποίηση  των οδηγιών  
77/91/ΕΟΚ  και 82/891/ΕΚ του Συμβουλίου , των οδηγιών  2001/24/ ΕΚ, 2002/47/ ΕΚ, 
2004/25/ΕΚ, 2005/56/ ΕΚ, 2007/36/ ΕΚ και 2011/35/ ΕΚ και του κανονισμού  (ΕΕ) 
αριθ . 1093/2010 
1. ΟΡΙΣΜΟΣ  ΤΟΥ  ΠΡΟΒΛΗΜΑΤΟΣ  
Κατά  τη διάρκεια  της χρηματοπιστωτικής  κρίσης , η ικανότητα  των αρχών  να 
διαχειρίζονται  κρίσεις  τόσο  σε εγχώριες  όσο και σε διασυνοριακές  καταστάσεις  έχει 
αποτελέσει  αντικείμενο  σκληρών  δοκιμασιών . Γρήγορα  κατέστη  προφανές  ότι ούτε οι 
αρχές  ούτε οι τράπεζες  ήταν  κατάλληλα  προετοιμασμένες . Η κατάρτιση  σχεδίων  
έκτακτης  ανάγκης  για την αντιμετώπιση  σεναρίων  χρηματοοικονομικών  δυσχερειών  
ήταν  ανεπαρκής . Ούτε  είχαν  όλες οι εθνικές  αρχές  την αρμοδιότητα  να παρεμβαίνουν , να 
σταθεροποιούν  και να αναδιοργανώνουν  μια προβληματική  τράπεζα  σε πρώιμο  στάδιο . 
Οι αρχές  σε πολλά  κράτη  μέλη  δεν διέθεταν  κατάλληλα  εργαλεία  και αρμοδιότητες  για 
να χειριστούν  τη χρεοκοπία  μιας τράπεζας . Δεδομένου  ότι η χρεοκοπία  μεγάλων , 
αλληλεξαρτώμενων  τραπεζών  θα μπορούσε  να προκαλέσει  σημαντική  συστημική  ζημία , 
οι αρχές  δεν είχαν  άλλη  επιλογή  από το να χρησιμοποιήσουν  τα χρήματα  των 
φορολογουμένων  για να τις διασώσουν . 
Επιπλέον , ενώ η λειτουργία  των διασυνοριακών  τραπεζών  έχει ενοποιηθεί  σε μεγάλο  
βαθμό , σε σημείο  που οι επιχειρηματικές  δραστηριότητες  και οι εσωτερικές  υπηρεσίες  
είναι  βαθιά  διασυνδεδεμένες  πέραν  των γεωγραφικών  συνόρων  των κρατών  μελών , η 
εξουσία  των αρχών  να παρέμβουν  έχει παραμείνει  εθνική . Συνέπεια  αυτού  είναι  ότι, εάν 
μια διασυνοριακή  τράπεζα  χρεοκοπήσει , οι εποπτικές  και οι άλλες  αρχές  (εξυγίανσης ) 
επικεντρώνονται  μόνο  στη δραστηριότητα  της τράπεζας  εντός  της επικράτειάς  τους. 
Αυτό  ενδέχεται  να περιπλέξει  τη διασυνοριακή  συνεργασία  και να οδηγήσει  σε 
αναποτελεσματικές  και πιθανώς  αντικρουόμενες  προσεγγίσεις  εξυγίανσης , με ανεπαρκή  
αποτελέσματα  σε επίπεδο  ΕΕ. 
Στη διάρκεια  της χρηματοπιστωτικής  κρίσης , τα κεφάλαια  που είχαν  συγκεντρωθεί  εκ 
των προτέρων  (‘ex ante’) από τον ιδιωτικό  τομέα  για τη χρηματοδότηση  μέτρων  
εξυγίανσης  ήταν  περιορισμένα  ή και ανύπαρκτα . 
Η δημόσια  παρέμβαση  κόστισε  στους  φορολογούμενους  σημαντικά  ποσά  χρημάτων  και 
ακόμη  έθεσε  σε κίνδυνο  τα δημόσια  οικονομικά  ορισμένων  κρατών  μελών . Μεταξύ  
Οκτωβρίου  2008 και Οκτωβρίου  2011, η Επιτροπή  ενέκρινε  4,5 τρισεκατομμύρια  ευρώ  
(ποσό  που αντιστοιχεί  στο 37% του ΑΕΠ  της ΕΕ) σε μέτρα  κρατικών  ενισχύσεων  προς  
 
EL 3   EL τα χρηματοπιστωτικά  ιδρύματα , εκ των οποίων  1,6 τρισεκατ . (ποσό  που αντιστοιχεί  στο 
13% του ΑΕΠ  της ΕΕ) χρησιμοποιήθηκε  στο διάστημα  2008-2010. Οι εγγυήσεις  και τα 
μέτρα  ρευστότητας  ανέρχονται  σε 1,2 τρισεκατ . ευρώ  ή χονδρικά  σε 9,8% του ΑΕΠ  της 
ΕΕ. Τα υπόλοιπα  διατέθηκαν  για την ανακεφαλαιοποίηση  και για μέτρα  που αφορούν  
απομειωμένα  περιουσιακά  στοιχεία , ύψους  409 δισεκατομμυρίων  ευρώ  (3,3% του ΑΕΠ  
της ΕΕ)1. Αναλήψεις  υποχρεώσεων  και δαπάνες  του προϋπολογισμού  στην  κλίμακα  
αυτή  δεν είναι  διατηρήσιμες  από δημοσιονομική  άποψη  και επιρρίπτουν  βαρύ  φορτίο  
στις παρούσες  και στις μελλοντικές  γενεές . Επιπλέον , η κρίση  η οποία  άρχισε  στο 
χρηματοπιστωτικό  τομέα , ώθησε  την ενωσιακή  οικονομία  σε σοβαρή  ύφεση , με 
συρρίκνωση  του ΑΕΠ  της ΕΕ κατά  4,2%, ή 0,7 τρισεκατομμύρια  ευρώ , το 2009. 
2. ΑΝΑΛΥΣΗ  ΤΗΣ  ΕΠΙΚΟΥΡΙΚΟΤΗΤΑΣ  
Αν και ο τραπεζικός  τομέας  παρουσιάζει  υψηλό  βαθμό  ενοποίησης  στο εσωτερικό  της 
Ε.Ε., τα συστήματα  αντιμετώπισης  τραπεζικών  κρίσεων  εξακολουθούν  να έχουν  εθνική  
βάση  και είναι  ανεπαρκή  για την αντιμετώπιση  περιπτώσεων  προβληματικών  
διασυνοριακών  ιδρυμάτων . Ο συντονισμός  σε τέτοιες  περιστάσεις  είναι  πιθανώς  
περίπλοκος  και οι στόχοι  που επιδιώκει  κάθε  αρχή  ενδέχεται  να διαφέρουν . Εάν οι αρχές  
έχουν  στη διάθεσή  τους περιορισμένες  επιλογές  για την εξυγίανση  των τραπεζών , 
αυξάνεται  το ενδεχόμενο  ηθικού  κινδύνου  και δημιουργείται  η προσδοκία  ότι οι μεγάλες , 
σύνθετες  και διασυνδεδεμένες  τράπεζες  θα χρειαστούν  και πάλι δημόσια  παρέμβαση  σε 
περίπτωση  προβλημάτων . Επομένως , μόνο  η δράση  της ΕΕ μπορεί  να διασφαλίσει  ότι, 
σε καιρούς  κρίσεως , τα πιστωτικά  ιδρύματα  αποτελούν  αντικείμενο  συνεκτικής  
παρέμβασης  που εξασφαλίζει  ισότιμους  όρους  ανταγωνισμού  και προωθεί  την περαιτέρω  
ενοποίηση  εντός  της εσωτερικής  αγοράς . 
Δεν χρειάζεται  δράση  της ΕΕ για την επιλογή  των αρχών  εξυγίανσης  και των 
διαδικασιών  για την εξυγίανση  των τραπεζών . Τα θέματα  αυτά  μπορούν  να 
αποφασίζονται  από τα κράτη  μέλη . 
3. ΣΤΟΧΟΙ  ΤΗΣ  ΠΡΩΤΟΒΟΥΛΙΑΣ  ΤΗΣ  ΕΕ 
Οι γενικότεροι  στόχοι  είναι  η διατήρηση  της χρηματοπιστωτικής  σταθερότητας  και της 
εμπιστοσύνης  στις τράπεζες  και η αποφυγή  της μετάδοσης  του προβλήματος . Η πρόταση  
αποσκοπεί  στην  ελαχιστοποίηση  των απωλειών  για την κοινωνία  στο σύνολό  της, και 
ιδίως  για τους φορολογούμενους , και η μείωση  του ηθικού  κινδύνου . Το προτεινόμενο  
πλαίσιο  αποσκοπεί  επίσης  στην  ενίσχυση  της εσωτερικής  αγοράς  τραπεζικών  
υπηρεσιών , με παράλληλη  διατήρηση  ισότιμων  όρων  ανταγωνισμού . 
4. ΠΡΟΤΙΜΩΜΕΝΕΣ  ΕΠΙΛΟΓΕΣ  ΠΟΛΙΤΙΚΗΣ  ΚΑΙ  Ο ΑΝΑΜΕΝΟΜΕΝΟΣ  ΑΝΤΙΚΤΥΠΟΣ  
ΤΟΥΣ  
Προετοιμασία  και πρόληψη  
Ο πρώτος  στόχος  του πλαισίου  ανάκαμψης  και εξυγίανσης  των τραπεζών  είναι  να 
εξασφαλιστεί  η αποφυγή  χρεοκοπίας  τραπεζών  στο μέτρο  του δυνατού  και η 
                                                 
1 Πηγή : Ευρωπαϊκή  Επιτροπή , Πίνακας  αποτελεσμάτων  για τις κρατικές  ενισχύσεις , ενημέρωση  
φθινοπώρου  2011 [COM(2011) 848]. 
 
EL 4   EL προετοιμασία  αρχών  και τραπεζών  για δυσμενείς  εξελίξεις . Για τον σκοπό  αυτό , 
εξετάσθηκαν  και επελέγησαν  οι ακόλουθες  επιλογές . 
Εθελοντικές  συμφωνίες  ενδοομιλικής  χρηματοπιστωτικής  στήριξης  θα δώσουν  τη 
δυνατότητα  στους  χρηματοπιστωτικούς  ομίλους  να μεταβιβάζουν  περιουσιακά  στοιχεία  
μεταξύ  οντοτήτων , όταν  ένα μέλος  του ομίλου  αντιμετωπίζει  χρηματοοικονομικές  
δυσχέρειες . Αυτό  θα μπορούσε  να συμβάλει  στην  αποτροπή  της επιδείνωσης  των 
χρηματοοικονομικών  προβλημάτων  μελών  ενός ομίλου  και έτσι να ωφελήσει  τον όμιλο  
στο σύνολό  του. Ωστόσο , η μεταβίβαση  περιουσιακών  στοιχείων  από μια υγιή οντότητα  
θα μπορούσε  να μειώσει  τη ρευστότητά  της και ως εκ τούτου  να εξασθενήσει  τη θέση  
των κατόχων  χρεωστικών  τίτλων  και των καταθετών . Επομένως , οι μεταβιβάσεις  θα 
πρέπει  να είναι  εκτελεστές , μόνο  εάν δεν θέτουν  σε κίνδυνο  τη ρευστότητα  ή την 
φερεγγυότητα  αυτού  που παρέχει  τη στήριξη . Οι εποπτικές  αρχές  θα μπορούσαν  να 
δίνουν  τη συναίνεσή  τους στο πλαίσιο , γεγονός  που θα έδινε  διασφαλίσεις  σε όλους  τους 
ενδιαφερομένους . Σε ορισμένες  περιπτώσεις , οι εποπτικές  αρχές  θα μπορούσαν  ακόμη  
και να ζητούν  από τις τράπεζες  που συμμετέχουν  σε εθελοντική  συμφωνία  ενδοομιλικής  
στήριξης  να βοηθήσουν  μια άλλη  οντότητα  του ιδίου  ομίλου . Αυτό  το πεδίο  
βελτιστοποίησης  της κατανομής  του ενεργητικού  σε καταστάσεις  επείγουσας  ανάγκης  
θα ενίσχυε  επίσης  την εσωτερική  αγορά . 
Οι τράπεζες  και οι αρχές  θα υποχρεωθούν  να καταρτίζουν  σχέδια  έκτακτης  ανάγκης  για 
καταστάσεις  κρίσεων . Τα σχέδια  ανάκαμψης  που συντάσσονται  από τις τράπεζες  θα 
μπορούσαν  να βοηθήσουν  τις εποπτικές  αρχές  να προσδιορίσουν  τα κατάλληλα  μέτρα  
για την αποκατάσταση  της ευρωστίας  των τραπεζών  σε πρώιμο  στάδιο . Η σύνταξη  
σχεδίων  ανάκαμψης  θα βοηθούσε  επίσης  τις ίδιες τις τράπεζες  να επανεξετάσουν  τις 
δραστηριότητές  τους, τους κινδύνους  και τα αναγκαία  μέτρα  σε μια προβληματική  
κατάσταση . Τα μέτρα  εξυγίανσης  που συντάσσονται  από τις αρχές  θα επέτρεπαν  την 
ταχύτερη , αποδοτικότερη  και αποτελεσματικότερη  λήψη  μέτρων , γεγονός  που θα 
μπορούσε  να μειώσει  σημαντικά  το (κοινωνικό ) κόστος  μιας χρεοκοπίας  τραπεζών . Εάν 
οι αρχές  εξυγίανσης  έχουν  πλήρη  επίγνωση  των τρόπων  με τους οποίους  μπορούν  να 
εξυγιάνουν  αποτελεσματικά  ή να εκκαθαρίσουν  μια αφερέγγυα  τράπεζα  ή έναν 
αφερέγγυο  όμιλο  με συγκροτημένο  τρόπο , η πιθανότητα  επιτυχίας  είναι  σημαντικά  
μεγαλύτερη . 
Θα δοθούν  στις αρχές  εξυγίανσης  πρόσθετες  αρμοδιότητες , για να μπορούν  να απαιτούν  
αλλαγές  στις λειτουργικές  και επιχειρηματικές  δομές  των τραπεζών  και να περιορίζουν  
τα ανοίγματα  και τις δραστηριότητες  των τραπεζών . Τα μέτρα  αποσκοπούν  να 
εξασφαλίσουν  ότι οι τράπεζες  είναι  δυνατόν  να εξυγιανθούν  σε περίπτωση  χρεοκοπίας · 
θα συνέβαλαν  στην  εξάλειψη  της σιωπηρής  κρατικής  στήριξης  (πιθανής  διάσωσης ) από 
τις τράπεζες  εκείνες  που είναι  πολύ  πολύπλοκες , μεγάλες  ή σημαντικές  για να 
πτωχεύσουν . Αυτό  θα μείωνε  τον ηθικό  κίνδυνο  και θα ανάγκαζε  τις τράπεζες  να 
λειτουργούν  με μεγαλύτερη  σύνεση . Εάν οι τράπεζες  είναι  δυνατό  να εξυγιανθούν , η 
εκτεταμένη  χρήση  χρημάτων  των φορολογουμένων  για τη διάσωσή  τους δεν αποτελεί  τη 
μόνη  λύση , καθόσον  υπάρχει  πλέον  η επιλογή  της «ελεγχόμενης  χρεοκοπίας ». Ωστόσο , η 
εξάλειψη  της σιωπηρής  κρατικής  εγγύησης  πιθανώς  θα αύξανε  το κόστος  
χρηματοδότησης  των τραπεζών . Επιπλέον , ενώ οι αυξημένες  αρμοδιότητες  των αρχών  
εξυγίανσης  θα συνέβαλαν  στην  υπεράσπιση  του δημόσιου  συμφέροντος , ενδεχομένως  θα 
περιόριζαν  τα θεμελιώδη  δικαιώματα  των μετόχων  και των διοικήσεων  να λειτουργούν  
με τον τρόπο  που είναι  ο πλέον  κατάλληλος  για τους στόχους  τους και τις 
επιχειρηματικές  στρατηγικές  τους. Ως εκ τούτου , τα μέτρα  για την άρση  εμποδίων  στην  
 
EL 5   EL εξυγίανση  θα πρέπει  να είναι  ανάλογα  με την συστημική  σημασία  του πιστωτικού  
ιδρύματος  και τον πιθανό  αντίκτυπο  της χρεοκοπίας  του στη χρηματοπιστωτική  
σταθερότητα . Τα μέτρα  θα πρέπει  να μην εισάγουν  διακριτική  μεταχείριση  και να 
εξυπηρετούν  το δημόσιο  συμφέρον . 
Πρώιμη  παρέμβαση  
Το υφιστάμενο  πλαίσιο  πρώιμης  παρέμβασης  που τελεί  υπό τη διαχείριση  των εποπτικών  
αρχών  θα αναπτυχθεί  περισσότερο . Οι εποπτικές  αρχές  θα είναι  σε θέση  να 
παρεμβαίνουν  σε ακόμη  πρωιμότερο  στάδιο  (δηλ. όταν υπάρχει  πιθανή  παράβαση  της 
οδηγίας  για την επάρκεια  των ιδίων  κεφαλαίων2, και όχι όταν σημειωθεί  πραγματική  
παράβαση  όπως  σήμερα ) και θα είναι  εφοδιασμένες  με μια διευρυμένη  σειρά  εργαλείων  
και εξουσιών . Με τον τρόπο  αυτό  οι εποπτικές  αρχές  θα μπορούν  να αποφύγουν  την 
περαιτέρω  επιδείνωση  τυχόν  προβλημάτων  μιας τράπεζας . 
Ένα διευρυμένο , εναρμονισμένο  σύνολο  εργαλείων  πρώιμης  παρέμβασης  θα μπορούσε  
να προλάβει  ή να διορθώσει  τα προβλήματα  σε εποπτικό  επίπεδο  και επομένως  να 
αυξήσει  σε μεγάλο  βαθμό  τη συνολική  αποτελεσματικότητα  της διαχείρισης  κρίσεων  
στην  ΕΕ. Μέτρα  όπως  η υποχρεωτική  εκποίηση  ορισμένων  δραστηριοτήτων  θα 
μπορούσαν  να μειώσουν  ουσιαστικά  τους υπερβολικούς  κινδύνους  που έχουν  
συσσωρεύσει  τα ιδρύματα , αποτρέποντας  έτσι την πτώχευσή  τους. Ο διορισμός  ειδικού  
διαχειριστή  θα έδινε  στις αρχές  τη δυνατότητα  να παύουν  άμεσα  την κακοδιοίκηση  των 
τραπεζών  και να εφαρμόζουν  διορθωτικά  μέτρα  για την πρόληψη  της επιδείνωσης  
δυσμενών  καταστάσεων . 
Η διάθεση  σε όλες τις εποπτικές  αρχές  ενός ευρύτερου  και αρτιότερου  συνόλου  
εργαλείων  θα βελτιώσει  τη συνεργασία  μεταξύ  τους και θα επιτρέψει  τη λήψη  
σημαντικών  μέτρων  που σήμερα  δεν είναι  διαθέσιμα  σε όλα τα κράτη  μέλη  στα οποία  
λειτουργούν  διασυνοριακοί  τραπεζικοί  όμιλοι . 
Ορισμένα  από τα εργαλεία  θα μπορούσαν , ωστόσο , να περιορίσουν  την ελευθερία  της 
διοίκησης  (π.χ. περιορίζοντας  τις επιχειρηματικές  δραστηριότητες , αντικαθιστώντας  τους 
διοικητές  με ειδικό  διαχειριστή ) και των μετόχων  (π.χ. αναστέλλοντας  την πληρωμή  
μερισμάτων ). Μέτρα  του είδους  αυτού , επομένως , θα μπορούσαν  να καθιερωθούν  μόνο  
παράλληλα  με διασφαλίσεις  ότι δεν θα γίνεται  κατάχρησή  τους, θα εξυπηρετούν  το 
δημόσιο  συμφέρον  και θα είναι  ανάλογα  προς  το σκοπό  τους. 
Για να μπορούν  οι τράπεζες  να αυξάνουν  το κεφάλαιό  τους σε κατάσταση  επείγουσας  
ανάγκης , θα τροποποιηθεί  η νομοθεσία  για να δοθεί  στη γενική  συνέλευση  των μετόχων  
η εξουσία  να αποφασίζει  εκ των προτέρων , πριν από οποιαδήποτε  κρίση , ότι μπορεί  να 
συγκληθεί  γενική  συνέλευση  με μειωμένη  προθεσμία  προειδοποίησης  εάν παραστεί  
ανάγκη  για επείγουσα  αύξηση  κεφαλαίου . 
Εξυγίανση  
Η καθιέρωση  ενός ελάχιστου  συνόλου  ειδικών  εργαλείων  εξυγίανσης  τραπεζών  (π.χ. 
πώληση  επιχειρηματικών  δραστηριοτήτων , διαχωρισμός  στοιχείων  ενεργητικού , 
                                                 
2 Οδηγία  2006/48/EK του Ευρωπαϊκού  Κοινοβουλίου  και του Συμβουλίου  σχετικά  με την ανάληψη  
και την άσκηση  δραστηριότητας  πιστωτικών  ιδρυμάτων  και οδηγία  2006/49/ ΕΚ του Ευρωπαϊκού  
Κοινοβουλίου  και του Συμβουλίου  για την επάρκεια  των ιδίων  κεφαλαίων  των επιχειρήσεων  
επενδύσεων  και των πιστωτικών  ιδρυμάτων . 
 
EL 6   EL μεταβατική  τράπεζα ) σε όλα τα κράτη  μέλη  θα αυξήσει  σημαντικά  τις πιθανότητες  των 
αρχών  για επιτυχή  και αποτελεσματική  εξυγίανση  (ελεγχόμενη , έγκαιρη  πτώχευση  
τραπεζών ) και ως εκ τούτου  για διατήρηση  της συνέχειας  των βασικών  
χρηματοπιστωτικών  υπηρεσιών  και της σταθερότητας  του χρηματοπιστωτικού  
συστήματος  στο σύνολό  του. Σε αντίθεση  με τις συνήθεις  διαδικασίες  αφερεγγυότητας , 
μια ειδική  διαδικασία  εξυγίανσης  τραπεζών  θα έδινε  στις αρχές  την ικανότητα  να 
χρησιμοποιούν  τεχνικές  που είναι  προσφορότερες  για τις ανάγκες  του τραπεζικού  
κλάδου  και επιτρέπουν  την καταλληλότερη  εξισορρόπηση  των προτεραιοτήτων  έναντι  
των ενδιαφερόμενων  παραγόντων  (η εξυγίανση  ευνοεί  τους καταθέτες , τη συνέχεια  των 
υπηρεσιών  και, σε τελευταία  ανάλυση , τη χρηματοπιστωτική  σταθερότητα ). 
Ένας  συμπληρωματικός  μηχανισμός  θα έδινε  τη δυνατότητα  απομείωσης  του χρέους  των 
τραπεζών  ή μερικής  μετατροπής  του σε μετοχικό  κεφάλαιο  («διάσωση  με ίδια μέσα »). 
Αυτό  μπορεί  να είναι  επωφελές  σε περιπτώσεις  στις οποίες  τα άλλα  εργαλεία  ενδέχεται  
να μην επαρκούν  για την εξυγίανση  μεγάλων , σύνθετων  και αλληλεξαρτώμενων  
χρηματοπιστωτικών  ιδρυμάτων  με τρόπο  που να προστατεύει  τη χρηματοπιστωτική  
σταθερότητα  και τα χρήματα  των φορολογουμένων . 
Το πλαίσιο  εξυγίανσης  τραπεζών  θα μειώσει  ή θα εξαλείψει  τη σιωπηρή  κρατική  
εγγύηση  του χρέους  ακόμη  και των μεγαλύτερων  και σημαντικότερων  τραπεζών . 
Φυσική  συνέπεια  αυτού  θα είναι  ότι το κόστος  χρηματοδότησης  των τραπεζών  
αναμένεται  κατά  τι να αυξηθεί . Με άλλους  λόγους , το κόστος  που βάρυνε  προηγουμένως  
τους φορολογούμενους  θα βαρύνει  πλέον  τους ενδιαφερόμενους  παράγοντες  (πιστωτές  
και ιδιοκτήτες ). Το αυξημένο  κόστος  χρηματοδότησης  των τραπεζών  θα μπορούσε  να 
μειώσει  ελαφρά  το ΑΕΠ . 
Οι προϋποθέσεις  χρησιμοποίησης  των εργαλείων  και εξουσιών  εξυγίανσης  πρέπει  να 
εξασφαλίζουν  ότι οι αρχές  είναι  σε θέση  να λαμβάνουν  μέτρα  πριν καταστεί  η τράπεζα  
αφερέγγυα , ώστε  να αυξηθούν  οι ρεαλιστικές  πιθανότητες  για μια επιτυχημένη  και 
αποτελεσματική  εξυγίανση . Η ελεγχόμενη  χρεοκοπία , στην  οποία  η διοίκηση  και οι 
μέτοχοι  βαρύνονται  πρώτοι  με τις ζημίες , θα μειώσει  επίσης  τον ηθικό  κίνδυνο . 
Ταυτόχρονα , τα μέτρα  εξυγίανσης  θα μείωναν  ενδεχομένως  τα θεμελιώδη  δικαιώματα  
των μετόχων  και των κατόχων  χρεωστικών  τίτλων . Επομένως , θα εφαρμόζονται  μόνο  σε 
εξαιρετικές  περιπτώσεις  και προς  το συμφέρον  του ευρύτερου  κοινού . 
Διασυνοριακή  συνεργασία  
Η συνεργασία  μεταξύ  των αρχών  εξυγίανσης  θα θεσμοθετηθεί  και θα επισημοποιηθεί . 
Συζητήθηκαν  διάφορες  επιλογές , όπως  η παροχή  στις αρχές  της ΕΕ εξουσιών  εξυγίανσης  
και η ίδρυση  μιας ενωσιακής  αρχής  εξυγίανσης . Η προτιμότερη  επιλογή  είναι  η 
καθιέρωση  ρυθμίσεων  συνεργασίας  μέσω  σωμάτων  εξυγίανσης . Τα σώματα  εξυγίανσης  
θα εξασφάλιζαν  ότι οι εθνικές  αρχές  ενημερώνονται  μεταξύ  τους σχετικά  με 
καταστάσεις  έκτακτης  ανάγκης , συζητούν  σχετικά  και αποφασίζουν  τη λήψη  κοινών  ή 
συντονισμένων  μέτρων  σε περίπτωση  χρεοκοπίας  μεταξύ  διασυνοριακών  τραπεζών . Η 
συμμετοχή  της Ευρωπαϊκής  Αρχής  Τραπεζών  (ΕΑΤ ) στα σώματα  εξυγίανσης  θα 
εξασφάλιζε  επιπλέον  ότι λαμβάνονται  υπόψη  τα συμφέροντα  όλων  των κρατών  μελών  
και των ενδιαφερόμενων  παραγόντων  και αποφεύγεται  ο κατακερματισμός  της 
εσωτερικής  αγοράς . 
Χρηματοδότηση  
 
EL 7   EL Από κοινού  διαμορφωμένα  ταμεία  εκ των προτέρων  εξυγίανσης  και συστήματα  
εγγύησης  καταθέσεων  (ΣΕΚ ) χρηματοδοτούμενα  από τον κλάδο  θα αυξήσουν  την 
επιτυχία  των μέτρων  εξυγίανσης  και θα παράσχουν  περαιτέρω  διασφαλίσεις  στους  
φορολογουμένους . Αν και τα ΣΕΚ  και τα ταμεία  εξυγίανσης  διαφέρουν  ως προς  το πεδίο  
εφαρμογής , ο σχεδιασμός  τους σε συνδυασμό  μεταξύ  τους θα προσφέρει  μια σειρά  
συνεργιών . Θα υπήρχαν  οικονομίες  κλίμακας , δεδομένου  ότι η εξυγίανση  μειώνει  τον 
κίνδυνο  μετάδοσης  και η βέλτιστη  διαμόρφωση  των χρηματοδοτήσεων  για εξυγίανση  
μειώνει  τις χρηματοδοτικές  ανάγκες  των ΣΕΚ . 
Κατά  τους υπολογισμούς  βάσει  υποδειγμάτων , το βέλτιστο  μέγεθος  στόχου  των ΣΕΚ  και 
των ταμείων  εξυγίανσης  θα ήταν  τουλάχιστον  1% των καλυπτόμενων  καταθέσεων  στις 
τράπεζες  της ΕΕ. Τα ταμεία  εκ των προτέρων  εξυγίανσης  θα μπορούσαν  ενδεχομένως  να 
συσσωρεύουν  κεφάλαια  στα ΣΕΚ , αλλά  στην  περίπτωση  αυτή  τα ΣΕΚ  θα έπρεπε  να 
είναι  σε θέση  να χρηματοδοτούν  την εξυγίανση . Εάν ένα κράτος  μέλος  δεν επιτρέπει  στα 
ΣΕΚ  να χρηματοδοτούν  την εξυγίανση , θα χρειαζόταν  η ίδρυση  χωριστού  ταμείου . 
Στο πλαίσιο  της πολιτικής  αυτής , αξιολογήθηκαν  επίσης , αλλά  απορρίφθηκαν , και άλλες  
επιλογές , όπως  η ίδρυση  εθνικών  ταμείων  εξυγίανσης  αυστηρά  διαχωρισμένων  από τα 
ΣΕΚ  και η ίδρυση  ενός ταμείου  εξυγίανσης  σε επίπεδο  ΕΕ. 
Συνολικός  αντίκτυπος  
Το προτεινόμενο  πλαίσιο  διαχείρισης  κρίσεων  σε επίπεδο  ΕΕ αποσκοπεί  στην  
εξασφάλιση  μεγαλύτερης  χρηματοπιστωτικής  σταθερότητας , στη μείωση  του ηθικού  
κινδύνου , στην  προστασία  των καταθετών  και των κρίσιμων  τραπεζικών  υπηρεσιών , 
καθώς  και στην  εξοικονόμηση  χρημάτων  των φορολογουμένων . Επιπροσθέτως , 
αποσκοπεί  στην  προστασία  και την περαιτέρω  ανάπτυξη  της εσωτερικής  αγοράς  
χρηματοπιστωτικών  υπηρεσιών . 
Το πλαίσιο  αναμένεται  να έχει θετικό  κοινωνικό  αντίκτυπο , πρώτον , μειώνοντας  την 
πιθανότητα  μιας συστημικής  τραπεζικής  κρίσης  και της επακόλουθης  πτώσης  του ΑΕΠ  
και δεύτερον  αποτρέποντας  τη χρήση  χρημάτων  των φορολογουμένων  για τη διάσωση  
τραπεζών  και πάλι σε μια μελλοντική  κρίση . Το κόστος  των κρίσεων , εάν εμφανιστούν , 
θα πρέπει  να βαρύνει  κατά  πρώτο  λόγο  τους μετόχους  και τους κατόχους  χρεωστικών  
τίτλων  των τραπεζών . 
Το κόστος  του πλαισίου  απορρέει  από τη δυνητική  αύξηση  του κόστους  
χρηματοδότησης  των τραπεζών , λόγω  της εξάλειψης  της σιωπηρής  κρατικής  στήριξης , 
και από το κόστος  ίδρυσης  ταμείων  εξυγίανσης . Υπάρχει  ενδεχόμενο  να μετακυλίσουν  οι 
τράπεζες  το αυξημένο  κόστος  στους  πελάτες  ή τους μετόχους , μειώνοντας  τα επιτόκια  
καταθέσεων , αυξάνοντας  τα επιτόκια  δανεισμού  και τα τραπεζικά  τέλη ή μειώνοντας  την 
απόδοση  των μετοχών . Ωστόσο , ο ανταγωνισμός  θα μπορούσε  να μειώσει  τη δυνατότητα  
των τραπεζών  να μετακυλίσουν  το κόστος  εξ ολοκλήρου . 
Το αυξημένο  κόστος  χρηματοδότησης  ενδέχεται  να μειώσει  το ΑΕΠ , ενώ η σταθερότητα  
του χρηματοπιστωτικού  τομέα  και ο μειωμένος  κίνδυνος  να χρειαστούν  χρήματα  των 
φορολογουμένων  για την ανακεφαλαιοποίηση  προβληματικών  τραπεζών  θα έχουν  
θετική  επίπτωση  στο ΑΕΠ . Οι νέες κεφαλαιακές  απαιτήσεις  βάσει  της συμφωνίας  
«Βασιλεία  ΙΙΙ» (η οποία  μειώνει  την πιθανότητα  χρεοκοπίας  τραπεζών ) αναμένεται  να 
αποφέρουν  καθαρά  οφέλη  ίσα με 0,14% του ΑΕΠ  της ΕΕ ετησίως . Τα από κοινού  
διαμορφωμένα  ΣΕΚ  και τα ταμεία  εξυγίανσης  αναμένεται  να αποφέρουν  θετικά  καθαρά  
 
EL 8   EL οφέλη  ίσα με 0,2-0,3% του ΑΕΠ  της ΕΕ ετησίως . Το εργαλείο  απομείωσης  του χρέους  
(διάσωση  με ίδια μέσα ) θα μπορούσε  να αποφέρει  οικονομικά  καθαρά  οφέλη  ίσα με 0,3-
0,6% του ΑΕΠ  της ΕΕ ετησίως . Συνολικά , τα μέτρα  αυτά  αναμένεται  να αποφέρουν  
σωρευτικά  καθαρό  όφελος  ίσο με 0,7-1,0% του ΑΕΠ  της ΕΕ ετησίως . 
Οι προτιμώμενες  επιλογές  δεν οδηγούν  σε σημαντικό  διοικητικό  φόρτο . Ορισμένα  
στοιχεία  της παρούσας  πρότασης  θα μπορούσε  να θεωρηθεί  ότι συνεπάγονται  διοικητικό  
φόρτο , αλλά  βάσει  της δημόσιας  διαβούλευσης  κρίνεται  ότι είναι  επουσιώδες . 
Η πρόταση  έχει ελεγχθεί  εξονυχιστικά , ώστε  οι διατάξεις  της να συμβιβάζονται  πλήρως  
με τον Χάρτη  Θεμελιωδών  Δικαιωμάτων , και ιδίως  με το δικαίωμα  ιδιοκτησίας  (άρθρο  
17) και το δικαίωμα  πραγματικής  προσφυγής  και αμερόληπτου  δικαστηρίου  (άρθρο  47). 
Περιορισμοί  αυτών  των δικαιωμάτων  και ελευθεριών  επιτρέπεται  να επιβάλλονται  μόνον  
εφόσον  είναι  αναγκαίοι  και ανταποκρίνονται  πραγματικά  στους  στόχους  γενικού  
ενδιαφέροντος  που αναγνωρίζει  η ΕΕ ή στην  ανάγκη  προστασίας  των δικαιωμάτων  και 
ελευθεριών  των τρίτων . 
Επίπτωση  στον  προϋπολογισμό  της ΕΕ 
Οι ανωτέρω  επιλογές  πολιτικής  θα έχουν  επιπτώσεις  για τον προϋπολογισμό  της 
Ένωσης . 
Η παρούσα  πρόταση  θα απαιτήσει  από την ΕΑΤ  i) να καταρτίσει  περίπου  23 τεχνικά  
πρότυπα  και 5 κατευθυντήριες  γραμμές  ii) να συμμετέχει  στα σώματα  εξυγίανσης , να 
διαμεσολαβεί  και να αποφασίζει  σε περίπτωση  διαφωνίας  και iii) να φροντίσει  για την 
αναγνώριση  των διαδικασιών  εξυγίανσης  τρίτων  χωρών  και να συνάψει  μη δεσμευτικό  
πλαίσιο  ρυθμίσεων  συνεργασίας  με τρίτες  χώρες . Η έκδοση  των τεχνικών  προτύπων  
αναμένεται  να γίνει 12 μήνες  από την έναρξη  ισχύος  της οδηγίας , η οποία  εκτιμάται  ότι 
θα επέλθει  μεταξύ  Ιουνίου  και Δεκεμβρίου  2013. Εφόσον  η ΕΑΤ  θα χρειαστεί  να 
αναπτύξει  εμπειρία  σε ένα τελείως  νέο τομέα , εκτιμάται  ότι θα χρειαστούν  5 έκτακτοι  
υπάλληλοι  και 11 αποσπασμένοι  εθνικοί  εμπειρογνώμονες  για το 2014 και 2015, για να 
καταρτίσουν  τα απαιτούμενα  τεχνικά  πρότυπα  και κατευθυντήριες  γραμμές  και να 
εκτελέσουν  τα λοιπά  καθήκοντα  που εξηγούνται  στα ανωτέρω  σημεία  ii) και iii). 
Η παρούσα  πρόταση  δεν έχει καμία  επίπτωση  στο περιβάλλον . 
5. ΠΑΡΑΚΟΛΟΥΘΗΣΗ  ΚΑΙ  ΑΞΙΟΛΟΓΗΣΗ  
Εφόσον  οι πτωχεύσεις  τραπεζών  είναι  απρόβλεπτες  και ο στόχος  είναι  η αποφυγή  τους, 
δεν μπορεί  να προγραμματιστεί  η παρακολούθηση  της εξυγίανσης  των τραπεζών  με 
βάση  το πώς αντιμετωπίζονται  οι πραγματικές  πτωχεύσεις  τραπεζών . Ωστόσο , η φάση  
προετοιμασίας  και πρόληψης , και ιδίως  η κατάρτιση  σχεδίων  ανάκαμψης  και 
εξυγίανσης , καθώς  και τα μέτρα  που εφαρμόζουν  οι αρχές  βάσει  των σχεδίων  αυτών , θα 
μπορούν  να παρακολουθούνται . Το έργο αυτό  θα μπορεί  να ανατεθεί  στην  Ευρωπαϊκή  
Αρχή  Τραπεζών . Η μεταφορά  τυχόν  νέας ενωσιακής  νομοθεσίας  στο εσωτερικό  δίκαιο  
θα παρακολουθείται  βάσει  της συνθήκης  για τη λειτουργία  της Ευρωπαϊκής  Ένωσης .